Erotic voyuerismની આ બોધકથા ખરેખર તો ઘણા લોકો સુધી પહોંચવી જોઇએ કારણ કે આપણામનમાં ઘણી જાતની કુંઠાઓ હોય છે.દબાણ વધારે હોય તો કુંઠા પણ વધારે હોય. દરેક વ્યક્તિને – બે વર્ષના બાળકને પણ – પોતાના વ્યક્તિત્વની કદર હોય છે.ધીમે ધીમે એ મોટું થતું જાય તેમ કુટુંબમાંથી એને નવાં મૂલ્યો મળે અને એના વ્યક્તિત્વનો ભાગ બનવા લાગે.”આપણે ધાર્મિક” “આપણી આબરૂ મોટી છે” વગેરે ઇમેજ બાળકનાં મનમાં આરોપિત કરાય છે. બાળકનું મન હંમેશાં આવી ઇમેજનો સ્વીકાર કરીશકતું નથી અને દબાનને વશ થઈ જાય છે.પશ્ચિમના દેશોમાં કે માતાપિતા બન્ને નોકરી કરતાં હોય ત્યાં આયાને ભરોસે રહેતાં બાળકો મા્ટે માતાપિતા પાસે સમયનો અભાવ પણ આવી કુંઠાઓનું કારણ બને. કુંઠાની સમસ્યાનો જવાબ “એક વતા એક બરાબર બે” એવો હંમેશાં ન આપી શકાય પરંતુ બહોળાં તારણો કાઢી શકાય.. તમારી આ વાર્તા અને એને જ મળતી મીતાબેનની સત્યઘટના દેખાડે છે કે બહુ ધર્મપરાયણતા અને ‘સંસ્કાર’ના વાતાવરણની આ સાઇડ-ઇફેક્ટને પણ ધ્યાનમાં રાખવી જોઈએ.